Решение на Общия съд (десети състав) от 12 декември 2019 г. — Baustoffwerke Gebhart & Söhne/EUIPO (BIOTON)
(Дело T‑255/19)
„Марка на Европейския съюз — Заявка за словна марка на Европейския съюз „BIOTON“ — Абсолютни основания за отказ — Описателен характер — Член 7, параграф 1, буква в) от Регламент (ЕС) 2017/1001 — Липса на отличителен характер — Член 7, параграф 1, буква б) от Регламент 2017/1001“
1.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Понятие
(член 7, параграф 1, буква в) от Регламент 2017/1001 на Европейския парламент и на Съвета)
(вж. т. 13)
2.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Преценка на описателния характер на знак — Критерии
(член 7, параграф 1, буква в) от Регламент 2017/1001 на Европейския парламент и на Съвета)
(вж. т. 14, 15 и 26)
3.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Словна марка „BIOTON“
(член 7, параграф 1, буква в) от Регламент 2017/1001 на Европейския парламент и на Съвета)
(вж. т. 17—23, 25 и 28)
4.      Марка на Европейския съюз — Решения на Службата — Законосъобразност — Предходна практика при вземане на решения на Службата
(Регламент 2017/1001 на Европейския парламент и на Съвета)
(вж. т. 27)
Предмет
Жалба срещу решението на четвърти апелативен състав на EUIPO от 20 февруари 2019 г. (преписка R 1887/2018‑4) относно заявка за регистрация на словния знак „BIOTON“ като марка на Европейския съюз
Диспозитив
1)
Отхвърля жалбата.
2)
Осъжда Baustoffwerke Gebhart & Söhne GmbH & Co. KG да заплати съдебните разноски.